
SOCIETATE IN COMANDITA 

WEIL, JOSEPH & Co. 

Bucuresci 

Strada Smârdan No. 7, (Cassa Zerlendi). 

Recomandă d-lor agricultori maşine şi unelte agricole şi industriale , 

de orî-ce fel , s. e.; Locomobile, Treerătore, 
Pluguri întregi de oţel, Batoze de po¬ 
rumb, cu abur şi manuale, mori pe pos¬ 
tament de lemn şi fer, pietre franceze ori¬ 
ginale garantate de la „La Ferte sous Jou- 
arre, (Franţa)“, etc. etc., din cele maî re¬ 
numite fabrici pe cari le represintă, şi în 
condiţiunî cât se pote de favorabile pen¬ 
tru d-niî cumpărători. 

La cas de necesitate, a se cere oferte şi 
catalog ilustrat, care se trimete gratis şi 
franco. 

Condiţiunî de plată avantagiose. 

Oamntie pentru material solid şi buna funcţiune. 


Eforia Spitalelor Civile din 0ucure5cî. 

PUBLICAŢIUNE 

La 7 Maiu orele 10 a. m. se va ţine a 5-a licitaţie la Eforie, pentru 
untura de porc, necesară depositelor în exerciţiul 1902— 1903. 

Doritorii vor presentâ oferte sigilate însoţite de o garanţie proviso- 
rie de 500 lei, iar garanţia definitivă va fi de 1.000 lei. 

La 8 Maiu orele 10 a. m. se va ţine a 3-a licitaţie la Eforie, pentru 
materialul de cusătorie (marchitănie) necesară depositului în exerciţiul 
1902 — 1903 Ofertele vor fi sigilate şi însoţite de o garanţie provisorie 
de 150 lei, iar garanţia definitivă va fi de 300 lei. 

La 9 Maiu, orele 10 a. m., se va ţine a 5-a licitaţie la Eforie, pentru 
săpunul ordinar şi seul topit de oie, necesar depositului în exerciţiul 
1902 — 1903. Ofertele vor fi sigilate şi însoţite de o garanţie provisorie 
de 200 leî, iar garanţia definitivă va fi de 400 lei. 

La 20 Maiu, orele 10 a. m., se va ţine a 5-a licitaţie la Eforie, pentru 
vinul alb şi roşu, necesar depositului în exerciţiul 1902—1903. Licitaţia 
se ţine prin oferte sigilate însoţite de o garanţie provisorie de leî 1.000, 
iar garanţia definitivă va fi de leî 2.000. 

Tot la 20 Maiu, orele 3 p. m., se va ţine licitaţie cu oferte închise la 
Eforie, pentru închirierea pe timp de 5 anî, cu începere de la 20 Iunie 
1902 a hotelului Caraiman din Sinaia (Prahova). Nu se vor primi a con¬ 
cură decât acele persone cari vor proba că au ţinut în arendă hoteluri 
de primul rang, fie în ţară fie în străinătate. 

Garanţia provisorie pentru admitere la licitaţie va fi de leî 7.500. 

Condiţiunile speciale, precum şi ori-ce alte informaţiunî, pentru tote 
licitaţiunile de maî sus, se pot luă la serv. Bunurilor Eforiei, în dilele 
şi orele de lucru. 

Licitaţiunile se vor ţine conform art. 68 — 79 din leg§a comptabilităţiî 
publice. 



Din noii şi cu insistentă rugăm jpe abonaţii noştri , să 
achite abonamentul când li se presintă chitanţele sau sunt 
avisaţî. Noî credem că e o uşurinţă pentru d nii abonaţi , 
de a li se cere plata chiar la domiciliu , scutindu-î ast-fel 
de imite neajunsuri. Şi cum dejă s’a împlinit jumătate 
din anul al V-lea, vom fi nevoită a suspendă trimiterea 
revistei , tuturor celor ce vor neglija a'şî achită abonamen¬ 
tul saii vor amână plata , acolo unde s'ait trimis dejă chi¬ 
tanţele. Costid de 5 leî este atât de mic , încât nu pote fi 
nimeruî greu afl plăti. 


Administraţia. 

24 APRILIE 


Miercuri, fiind aniversarea numelui M. S. Reginei, Capi¬ 
tala, ca şi ţara întregă, a serbat acestă <Ji> scumpă Românilor. 

M. S. Regina s’a născut prinţesă de Wied la 29 Decem¬ 
brie 1843. 

Castelul părintesc, unde şi-a petrecut prima tinereţe, e si¬ 
tuat în apropiere de nisce imense păduri de fagi, printre 
cari ventul suflă cu putere şi de unde se pote ascultă mur¬ 
murul etern al Rinului. 



M. S. Regina Elisabeta. M. S. Regele Carol I. 

A ţinut-o în braţe la botez marea ducesă a Rusiei Elisa¬ 
beta şi regina Prusiei Elisabeta, şi Elisabeta fu numită fru- 
mosa şi voinica copilă. 

Talentul prinţesei de Wied se manifestă repede. Ea căută 
ca şi în mod instinctiv studiul. La <Jece ani compunea ver¬ 
suri, la 14 ani scrisese o nuvelă. 

Şi studia cu pasiune, cu nerăbdare febrilă: limbile antice 
şi moderne, matematicile, fisica, sciinţele istorice şi filosofice, 
musica, desemnul, pictura, etc. 

Tînera prinţesă Elisabeta eră admirată chiar de atunci 
în tdtă Germania. Ea eră numită în chip poetic Waldrochen 
(Roşa pădurilor). 

Intr’o (Ji din anu l 1868, coborînd scările palatului, un pi¬ 
cior îi alunecă şi eră cât p’aci să cadă. Prinţul Carol de Ho- 
henzollern, care în acel moment se urcă pe aceleaşi scări, 
cu o mişcare repede o susţinu. Cei doi prinţi, cari se întâl¬ 
neau pentru prima oră, se cunosc în acestă bizară coincidenţă. 
La 15 Noembrie din acel an, la Neu wied, s’a celebrat căsă¬ 
toria între Elisabeta şi Carol. Cu cât drag, M. S. Regina şi-a 
consacrat viaţa, nouei Sale patrii, o seiu toţi Românii. 

6 carte folositore (*)• 


l din 1848 nu a isbutit în Principate, cum 
r< t nicăirea. Dar faptul că, în Moldova, a fost 

*v» î n/iX «îi w* ’î' un « n rl 1 n nrvl 



mişcării cei mai însemnaţi bărbaţi din acel 


"3SÎ 5 timp; că în Transilvania, Românii s’âu luptat cu un 

c7 eroism fără margine pentru esistenţa lor naţională; 
t6te aceste fapte au interesat pe Europa, au deschis ochii 
diplomaţilor şi i-au făcut să înţelegă că la Dunărea de jos 
este un popor de viţă latină, care vreâ să trăiască de sine 
stătător. Protectoratul rusesc eră lovit de morte. De giaba s’a 
încheiat Gonvenţiunea de la Balta Liman (1849) între Rusia 
şi Turcia, prin care se desfiinţau Adunările şi se numiau 
Domni pe şepte anî: Gr. A. Ginea în Moldova şi Barbu D. 
Ştirbei în Muntenia; epoca a-tot-puterniciei Consulilor ru¬ 
sesc! eră trecută pentru de a pururea. 

De aceea, în timpul acestui regim, nu mai e vorbă de o- 
posiţiune contra Domnilor, de a se critică guvernarea lor; 
atenţiunea patrioţilor este îndreptată în altă direcţiune. Ei 
caută să se* folosescă de resboiul din Crimeia, de bunele 
disposiţiuni ale lui Napoleon III în cestiunea naţionalităţilor, 
şi totă activitatea lor, emigraţi sau în ţară, se indrumă a se 
face să se admită programa Partidei Naţionale care se re- 
sumâ în următorele puncte : Unirea Moldovei cu Muntenia, 
Autonomie, Guvern constituţional representativ şi pentru sta¬ 
bilirea definitivă a ordinei,Principe străin ereditar. Tractatul 
de la Paris din 1856 a desfiinţat Protectoratul rusesc, punend 
Principatele sub garanţia celor şepte puteri europeiene, a îna¬ 
poiat Moldovei trei judeţe din Basarabia şi a prevăzut întru¬ 
nirea unui Divan ad-hoc de fie-care Principat. 

Amendoue Divanurile s’au rostit pentru „Cele patru puncte" 
şi cel din Moldova a arătat şi dorinţi pentru reorganisarea 
Ţărilor. 

Dorinţele Românilor au fost cercetate în Conferinţa din 
1858 şi s’au consfinţit prin Gonvenţiunea de la Paris (7/19 
August). 

Prin acestă Convenţiunes’a acordat Unirea legislaţiuniî şi a 
puterii armate; se prevedea o Comisiune Centrală la Foc¬ 
şani ca să pregătescă proiecte de legi comune pentru am¬ 
bele Principate; dar se înfiinţa în fie-care Principat câte o 
Adunare alcătuită din representanţiî proprietarilor mari şi 
mici şi a bogătaşilor din oraşe şi se hotărî să se alegă câte 
un Domn, dintre cei cu 3.000 de galbeni venit anual şi cari au 
ocupat funcţiuni însemnate în ţară. Convenţiunea prevedeâ 
egalitatea cetăţenilor înaintea legii. 


(1) Veijî No. 27. 

Pentru ca noua lege fundamentală să se pună în lucrare. 
Conferinţa a decis ca ce! doi Caimacami, N. Vogoridi din 
Moldova şi Al. Ghica (fostul Domnitor) din Muntenia, să se 
retragă făcend loc unor Locotenenţe domnesci, alcătuite din 
câte trei foşti miniştri ai celor de pe urmă Domni. (V. Sturdza , 
A. Panu şi St. Catargiu în Moldova ; I. Mânu, Em. Bălianu 
şi /. Filipescu în Muntenia). Sarcina acestora eră de a în¬ 
truni Adunările Elective pentru alegerea Domnilor. 

Camera din Moldova a ales Domn pe Alexandru Cuza 5/17 
Ianuarie 1859, şi peste trei săptămâni', Camera din Muntenia 
sub presiunea poporului din Bucurescî, a ales Domn pe aceeaşi 
persdnă (24 Ianuarie). Puterile aii recunoscut acestă îndoită 
alegere şi Alexandru ldn I se sui pe tron. Sarcina noului 
Domnitor eră forte grea. Totul eră de făcut. Speranţele erau 
forte mari şi greutăţile aprope neînvinse. El eră dator să 
.guverneze cu omenii din partitul Naţional; dar alegerea sa 
se făcuse cu unanimitate, şi el nu pute împărţi ţara în doue 
tabere, nici a-şî crea omenii săi: chiar partidul Naţional se 
desfăcuse. Strîns uniţi în jurul programului politic care tri¬ 
umfase în mare parte, deosebiţii bărbaţi de stat se deose- 
hiaîi în cestiunile sociale şi de organisare lăuntrică. Eră deo¬ 
sebire de idei între M. Kogălniceanu şi An. Panu, L. Catargiii 
şi P. Mavroglieni între Brătienii, Golesciî, C. A. Rosetti şi Cre- 
tzulescii, I. Gliica, V. Boierescu, şi deosebiri şi mai mari faţă 
cu partidul care cunosceâ de şef pe Barbu Catargiu. Domni¬ 
torul eră nevoit a se adresă pe rînd deosebiţilor bărbaţi şi 
lucrurile mergeau greu cu doue capitale, doue Adunări şi doue 
Ministere deosebite. Mulţumită sprijinului împăratului Napo¬ 
leon III şi stăruinţiî patriotice a lui C. Negri, agentul ţării 
la Constatinopole, Puterile au acordat în 11/23 Decemvrie 1851 
Unirea şi în 24 Ianuarie 1862, Camerele s’au întrunit în Bu- 
curesci care ajunsese capitala României. 

După îndeplinirea Unirii, s’a putut lucră mai cu fo¬ 
los pentru organisarea ţării; dar eră o neînţelegere mare 
între Domnul democrat, singurul care votase în Adunarea 
ad-hoc din Moldova propunerea lui Negri pentru împroprie¬ 
tărirea ţăranilor , şi între majoritatea Adunării eşită din a- 
legători cu cens mare. M. Kogălniceanu fu chemat la Minister. 
El făcîi secularisarea averilor mănăstirilor închinate. Ave¬ 
rile celor pămîntene se luaseră în 1859. Apoi intră în con¬ 
flict cu Adunarea. Desbaterile adresei din 1863 cari conchi- 
deaîi la răsturnarea Ministeriului, au rămas celebre. L. Ca¬ 
targiu, preşedintele Camerei, a fost oprit de către Domnitor 
a-î ceti Adresa. Kogălnicenu precipită lucrurile presentând 
un proiect de lege rurală şi când Adunarea refusă a resolvi 
acestă cestiune în sens popular, Al. Cuza făcu lovitura de 
stat din 2/14 Maiu 1864. Adunarea a fost împrăştiată şi s’a 
supus la aprobarea poporului Statutul fundamental, prin care 
se lărgiâ dreptul de alegător, se înfiinţa un Senat şi se în- 

credinţă Domnului dictatura cu putere de a face legi, până 
la 6 Decemvrie viitor. 750.000 de voturi au aprobat lovitura 
de stat şi Puterile au sancţionat-o. In curs de şese luni, s’au 
promulgat Codicele civil şi Penal, legea pentru organisarea 
judecătorescă, legea comunală şi judeţenă, legea asupra In¬ 
strucţiunii publice, şi legea rurală, prin cari ţăranii ajungeau 
proprietari cu condiţiunî ca să plătescă pămîntul în curs de 
cincî-spre-(Jece anî. In câte-vâ luni s’a schimbat faţa ţării. 
Dar de atunci Domnitorul îşi făcuse duşmani de morte pe 
foştii privilegiaţi şi pe elementele înaintate cari nu-i puteau 
iertă sdrobirea tribunei şi falşificarea alegerilor! 

Al. Cuza simţiâ că nu mai pote guvernă şi că liniştea în 
spirite nu va domni decât numai sub un Principe străin;; 
de aceea, la deschiderea Camerei, Decemvrie 1865, el (Jise în 
Discursul tronului, că a remas numai un punct ne pus în 
lucrare din vechea programă a partidei Naţionale, şi că el 
nu va fi nici odată o piedică pentru aducerea unui Principe 
străin. Peste două luni, 11/23 Februarie 1866, Al. Cuza fu silit 
a abdică. El se duse în străinătate, unde muri în 1873. 

Locotenenţa Domnescă (L. Catargiîi, N. Golescu, General 
Haralambie) propuse corona Comitelui de Flandra , fratele 
regelui Belgiei; dar împăratul Napolen nu permise ca un 
principe înrudit cu familia de Orleans să ajungă la tronul 
României. Atunci se propuse candidatura principelui Carol 
de Holienzollern care fu ales prin un plebiscit, sancţionat de 
Adunarea Constituantă. Tînărul principe primi corona ce i 
se oferi şi cu primejdia vieţii sale, trecu prin Austria şi se 
sui pe tron (10 Maiu). 

Deschizător din energica şi strălucitorea familie a Hohen- 
zollernilor cari făcuseră mărirea şi puterea Prusiei, Princi¬ 
pele Carol veniâ însufleţit de cele mai nobile itenţiuni pen¬ 
tru poporul cu care ave să împartă şi sorta cea bună şi 
sorta cea reâ. El jură Gonstituţiunea din 1866, una din cele 
mai liberale din Europa, ’şî făcu o regulă nestrămutată a 
a o aplică în spiritul şi în litera ei şi hotărî chiar la înce¬ 
put a scăpă de sub suzeranitatea turcescă. Pentru acesta 
însă erau doue lucruri absolut necesare: o armată bine or- 
ganisată cu care să se potă dobîndi neatârnarea ţării şi o 
situaţiune economică prosperă, cu care să fie ţara în stare 
a trăi prin sine însăşi . Dar pentru îndeplinirea acestor doue 
cerinţi eră necesar ca Domnul să potă guvernă. Inspirat de 
aceste idei, el se puse la lucru şi când, după câte-vâ schim¬ 
bări de ministere, a găsit un şef de guvern energic în Ion 
Brătianu (1867), programa Domnitorului începu a se pune 
în lucrare. Armata a fost reorganisată şi armătura ei com¬ 
plectată ; în afară acţiunea guvernului român s’a simţit în 
favorea fraţilor din Transilvania şi în ajutorul moral şi ma¬ 
terial dat creştinilor apăsaţi din Imperiul Otoman ; pe când 
în lăuntru se luau măsuri energice de apărarea muncii na- 

ţionale contra Evreilor şi se vota legea pentru construcţiu- 
nea Căilor ferate care avea să îmjeciuească puterea de pro- 
ducţiune; dar ceea-ce eră mai principal, luptele politice se 
mărgineau între deosebitele personalităţi politice, persona 
Domnitorului eră mai pre sus de aceste certe şi intrigi. Sfă¬ 
tuit de către înţeleptul seu părinte, Domnul României înde- 
pliniâ dorinţele generaţiunii din 1857: eră asigurată stabi¬ 
litatea coronei. Când, după un moment de descuragiare în 
1871, luă cârma guvernului Lascar Catargiu încunjurat de 
fruntaşii partidului «conservator», Domnul ţării păşi cu mai 
multă energie în urmărirea planurilor sale. România avea 
acum «doue partide de guvernămînt», armata sa erâ per¬ 
fect organisată şi în stare a scote pe câmp de resboiu mai 
bine de 100.000 de omeni. In acestă stare erâ ţara la căderea 
ministeriului conservator (1876) în ajunul marelor evenimente 
cari aveau să se desfăşure în Orient. 

Petru Răşcanu 

Profesor universitar şi inspector al înveţ. secundar. 


Cultura legumelor şi a pomilor fructiferii 1 )- 

Desfundarea pămîntuluî. Locul ales pentru grădină,— odată 
împrejmuit, — trebue săpat de cu tomna până la cel puţin 40 
cm. adîncime. Desfundatul pentru suprafeţele mai mici, se face 
cu casmaua (hârleţul), iar pentru cele mari cu un anume plug. 

Intr’o grădină de legume, gunoiul e de mare folos, căci multe 
din legume cresc şi se fac mai frumose într’un pămînt bine gu- 
noit. Gunoiul se face mai mult primăvara de cât tomna, dar 
nici odată pe timpuri secetose. 

Sunt unele legume cărora le place pămîntul îngrăşat cu gu- 
noiu nedescompus (prospet); altele cresc într’un pămînt gunoit 
cu gunoiu descompus (putreclit), iar altele cărora le place pămîn¬ 
tul neîngrăşat. De aceia locul de grădină se împarte de regulă 
în patru părţi numite tarlale; printre tarlale se lasă drumuri 
largi de la 1 m. până la 1 m. şi 50 cm., cari drumuri, spre a 
fi curate în tot deauna, se acoper cu nisip, orî maî bine pietriş 
mărunt. 

După ce locul s’a împărţit în tarlale ; se niveleză (potrivesce) 
cu grebla, curăţindu-1 tot odată de pietre, rădăcini, etc. Tarlalele 
ast-fel nivelate şi curăţite, se împart la rîndul lor în rezoraşe, 
unele mai late iar altele mai înguste, după cum plantele ce vrem 
să semănăm în ele, vor fi maî mult ori mai puţin voluminose 
(foiose, frunzose). Rezorele sunt despărţite între ele prin poteci 
(cărărui) înguste. 

De ore-ce, nu la tote legumele le priesc acelaş fel de pămînt 


(1) Vedî No. 28 — 29. 

şi gunoiu, le împărţim — mai nainte de a începe cultura,— îr> 
patru părţi, pe cari să le numim clase. 

Clasa l-a coprinde legumele cărora le place un pămînt gras 
gunoit cu gunoiu prospăt, cum sunt: varza, prazul, cartofii, ţe- 
lina, ridichia, pătlăgelele şi castraveţii. 

Clasa Il-a coprinde legumele cărora le place un pămînt gras 
gunoit cu gunoiu bine descompus, cum sunt: morcovul, lăptuca 
(marole), pâstârnacul, sfeclele, spanacul, ceapa, ardeiul, etc. 

Clasa III a coprinde legumele cărora le place un pămînt mar 
puţin gras, cum sunt: fasolea, mazărea, bobul şi altele de felul 
acestora. 

Clasa 1V-3 l coprinde legumele cari semănate odată, cresc în 
acelaş loc doî ori maî mulţi ani, cum de pildă sunt: leoştenul, 
lirenul, măcrişul, pătrunjelul, sparanghelul, anghinarea, fragii, etc. 

Avend acestă împărţire lăcută, schimbăm cultura fie-căreî le¬ 
gume în iîe-care an de pe o tarla pe alta, aşa ca o legumă să 
n’o ajungă rîndul a fi semănată în acelaş loc decât după trei 
ani, lucru ce de alt-fel ne înlesnesce de a nu îngraşă de-odatâ 
tote tarlalele, ci pe fie-care an numai câte una. Legumele cari 
aparţin de clasa IV-a, după trei sau maî mulţi ani (potrivit cu> 
felul lor) se schimbă şi ele semănându-se, ori plantându-se pe 
altă tarla. 

In sfârşit, după ce grădina s’a împărţit în răzore cari s’aîr 
gunoit fie-care potrivit cu felul de legume ce trebuesc semănate 
în ele, trecem la semănatul legumelor, care lucrare, se face odată, 
cu începerea primelor clile frumose din primăvară. înainte d& 
semănare, trebue să cercetăm seminţele spre a nu fi vechi şi 
stricate. 

Seminţele de legumi ce răsar anevoe, cum şi ale acelora cari 
nu pot suferi răcela din primele dile ale primăvereî, se semănă 
maî întâiu într’un loc anume pregătit, numit resadniţă, de unde 
micele plante se scot când au ajuns la mărimea de a avea 3 — 4 
foi; atunci timpul fiind cald se răsădesc pe răzorele destinate lor. 

Răsadniţa. Intr’o grădină de legumi e nevoe — după cum vă- 
clurăm — şi de o răsadniţă, căci într’ânsa se semănă maî întâiu, 
legumele cari nu se pot semăna de-a dreptul pe răzore, cum şi 
acelea pe cari voim să le căpătăm mai curînd. Locul ales pen¬ 
tru răsadniţă, să fie ridicat pentru a fi ferit de apă, şi totodată 
să aibă o exposiţiune spre miacjă-di pentru a fi încălclit de sore*. 

Răsadniţa se compune dintr’o cutie dreptunghiulară, fără fund, 
aşezată cu ore-care regulă de-asupra unei gropi, care gropă se 
umple până la suprafaţă cu gunoiu prospăt de cal, iar de-asupra 
stratului de gunoiu — adică în cutie — se pune un alt strat de 
pămînt bun, şi în urmă cutia se acoperă cu geamuri. 

Prepararea răsadniţei. O răsadniţă se prepară în modul ur¬ 
mător: Către sfârşitul erneî (prin Februarie) se sapă în pămînt. 
o gropă adîncă de 35 — 40 cm. şi largă de 40 — 50 cm.; lun¬ 
gimea răsadniţei se socotesce după câtimea de seminţe ce voim 
a semăna într’ânsa. In acestă gropă se pune un strat de băle- 

tgar prospet — de cal, — în grosime de 20 — 25 cm., pe care-1 
îndesăm cu piciorele pentru a nu remâne goluri, şi ast-Iel ur¬ 
măm cu punerea straturilor de gunoiu până ce gropa se umple. 
După umplerea gropeî, aşezăm peste stratul de bălegar (adică 
de-asupra gropeî), cutia care se face din scânduri grose de 5— 6 
cm., şi e construită în aşa fel, ca înălţimea de dinapoi (despre 
miază-nopte) să fie de 30 — 40 cm., iar cea de dinainte de 
20 —25 cm. Acesta se face în scop de a da cutiei o înclinare 
către miacjă-cli, pentru ca ast-fel plantele semănate în răsadniţă 
să potă fi încăldite maî bine de razele soreluî. împrejurul cu¬ 
tiei, punem de-asemenea bălegar, pentru a înlătura străbaterea 
vântului în nâuntru, iar d’asupra aşezăm giurgiuvele în aşa fel 
ca să se potă pune şi lua după trebuinţă. Pe aceste giurgiu¬ 
vele, — cari sunt împărţite în trei părţi prin stinghii, — fixăm 
ochiuri de gemuri grose ca să nu se spargă cu înlesnire. Mar¬ 
ginile de d’asupra cutiei,—în părţile interiore—(din năuntrul ei), 
se scobesc cu scop de a face ca giurgiuvelele să se îngrope în 
ele: laturile cutiei — în lungul eî—trebuesc încheete unde se 
îmbucă doue giurgiuvele. Aceste stinghii — pe mijlocul şi dea- 
lungul lor — au un şghiab (şănţuleţ) pentru a înlesni scurgerea 
apei. In acestă cutie ast-fel formată, maî punem un strat sub¬ 
ţire de bălegar pe care-1 îndesăm bine şi apoi acoperim cutia 
cu ferestrele, lăsând’o ast-fel 2 — 3 clile; după trecerea acestui 
timp, încercăm spre a vede dacă gunoiul a început a se încăldi, 
în care cas îl maî îndesăm încă odată şi în urmă punem de-asu- 
pra lui un strat de pămînt bun în grosime de 20 — 25 cm. Acest 
pămînt trebue să fie reavăn, adică nici prea umed nici prea us¬ 
cat. După ce s’a pus pămîntul, acoperim resadniţa şi o lăsăm 
ast fel încă doue (jile până ce pămîntul se încăldesce, după care 
apoi îl nivelăm bine cu grebla şi-l potrivim cât se pote de bine 
pentru ca stratul de pămînt să aibă aceiaşi grosime, şi acesta 
pentru ca plantele ce se vor semenâ în resadniţa, să aibă tote 
o revenelă şi o căldură egală. 

(Va urma). Ion E. Mihăescu. 


Stîrpirea şorecilor de câmp. Să se presare arătura sau fe- 
naţul, în care se află şorecî, cu ghips. îndată ce vor resărî 
plantele crude le consumă şoreciî, cari numai decât pier cu 
siguranţă, căci ghipsul în stomacul şoreceluî se amestecă cu 
apă şi se întăresce întocmai, ca tote figurile de ghips, ce 
le vedem în multe locuri, şi asta causeză mortea şorecilor. 
Afară de aceea ghipsul îmbunătăţesce forte mult pămîntul. 

este aceştia, peste aceşti tainici păstrători aî latinităţii 
nostre au năvălit potop de nevoi grele, urgii de a ce¬ 
rului, nu alta. Veniră vremi de grea cumpenă pentru 
totă suflarea românescă de la sate, când tot avutul ro¬ 
mânesc se ducea ca pe gura lupului. Biruri din ce în 
ce mai grele apăsau românul ca o piatră de moră, căci 
Domnii fanarioţi se grămădeau la tron ca muştele la miere; u- 
nul pe altul se dădeau jos prin intrigi şi care cum veniâ hlu- 
pav şi flămând se năpustea cu biruri asupra ţăranului, dor va 
ave vreme să-şi umple chimirul cu bani şi bogăţii, până fără 
voie, va ti silit să dea locul altuia. 

Avea, n’aveâ, românul era îndatorit să plătescă globa şi doi¬ 
nind a jale se jeluia, sermanul, cerului, că stăpânirea î-a vîndut 
şi cenuşa din vatră. 

Dar hidra cea cu o mie de capete nu Fa lăsat numai la sapă 
de lemn şi sărac lipit pămîntuluî, ci încă i-a smuls copilaşii de 
la sînul mamei, şi i-a omorît mişelesce, iar pre părinţi închi- 
dendu-i în coşare îî înăduşea cu turn de ardeiu, sau îi spânzu¬ 
rau cu capul în jos, când îndrăzneau să se jelue că nu mai au 
leţcae chioră în fundul lăclii. 

Cu tote acestea, de i s’a necinstit femeia şi fetele, de i s’au 
ridicat copiii pentru a-i trimite peşcheş la Turci, de Fa înăbuşit 
pe român cu turn de ardei sau de Iau spânzurat, lacomii şi ne¬ 
miloşii tâlhari, de limbă ori de piciore, sau de i-au spânzurat 
femeia de crăcile codrului a cărui doină a cântat-o vecinie, to¬ 
tuşi romanul n’a pierit , căci nu piere aşa de uşor nemul lati¬ 
nilor de pe malul Dunării , acel pumn de ţarină sfîntă pe care 
marele Traian la răsădit între Tisa , Dunărea şi Nistru. 

Şi nori negrii după nori au întunecat cerul albastru al ţării 
nostre, până ce a isbucnit marea furtună a redeşteptării naţio¬ 
nale, care a limpedit boite întunecate şi a trezit din somnul 
nepăsării totă suflarea românescă. 

Acea furtună a fost înteţită în urmă de patriotismul fiilor de 
boerî adăpaţi de cultura şi libertatea apusului. Acelei furtuni şi 
urmărilor ei, se datoresce scuturarea jugului fanariot, reînvierea 
limbei românescî şi a culturii naţionale, acelei furtuni datorim 
unirea principatelor şi cinstea de a avea şi noi un locuşor în 
hora puterilor Europene. 

Astăcji ţara nostră a luat altă faţă, şi, odată cu aceste schim¬ 
bări şi traiul şi ocupaţiunile nostre s’au schimbat aprope cu de- 
săvîrşire. 

De după convenţiunea de la Adrianopole s’au deschis largi 
porţile comerciului nostru cu apusul. Insă comerciul cu apusul 





(1) Vecji No. 28-29. 

cerea ore-care sciinţă comercială, ore-carî cunoscinţî ce lipseau 
populaţiuniî românesc],de ore-ce restrânsele vîndărîale producte¬ 
lor nostre, vîndărî ce se operau cu Turcia, nu aveau pretenţiu- 
nea formelor noî de care acum se simţea aşa mare nevoie. 

Am fost noî dar pregătiţi pentru orizontul nou ce se deschi¬ 
dea comerţului ţării nostre ? Nu. 

Cine însă erau pregătiţi ? Streinii, care găsind prilej de câş¬ 
tig, găsind teren propriu pentru dînşiî, au venit pusderie şi au 
pus mâna pe întregă acestă ramură a comerciuluî românesc a- 
ducendu-1 unde adî îl vedem ajuns. 

Pe de altă parte, breslaşiî români uimiţi de moda apusului ce 
începu aşi face intrarea triumfală în ţară odată cu închierea con- 
venţiunilor comerciale, se deteră în lături şi lăsară locul lor in¬ 
dustriaşilor străini. Căci unde sciau eîcroi şi cose hainele nem¬ 
ţesc! orî confecţiona încălţămintele moderne, orî pălăriile aşa de de¬ 
osebite de cele de până atunci. 

Intrega nostră vieţă economică luă cu o repediciune uîmitore 
altă formă; noî n’am fost pregătiţi pentru aceste noutăţî ale 
timpului şi iată cum industria şi comerciul, aceste doue focare 
de îmbogăţire pentru orî-ce popor, trecură în proprietatea esclu- 
sivă a străinilor, iar noî ne-am retras frumuşel de oparte mul- 
ţumindu-ne cu noul orizont ce ni se deschidea şi unde eram 
primiţi cu braţele deschise—slujbele statului, budgetul îngăduitor 
şi bine-voitor. 

In ameţela unui ameţitor avîrit spre lumină, spre civilisaţi- 
une, către care am mers cu paşi de uriaşi, nu am luat sema la 
golul ce-1 facem în jurul nostru, la daunele ce ne aducem în- 
şi-ne dedându-ne numai unor soiuri de ocupaţiunî şi lăsând pe 
cele mai seriose pe sema străinilor. 

Cum natural însă eră acesta s’a simţit îndată ce golul acesta 
a început să surpe temelia de sub piciorele nostre. 

Acum cu mulţumire simţim că greşela fiind recunoscută, s’a 
procedat la o sumedenie de mijloce de îndreptare. 

Cu durere s’a recunoscut că în mersul prea iute spre lumină a 
celor de la oraşe, s’a lăsat la o parte desvoltarea intelectuală a 
omului de la ţară, peste care se strecură, direct ori indirect, crâm- 
pee din prefacerile nostre sociale. îmbunătăţirea şi desvoltarea 
căilor de comunicaţiune a pus în mai de aprope legătură ora¬ 
şele şi târgurile cu satele, de unde sătenii n’au imitat şi nu şi-au 
apropiat de cât vicii şi deprinderi rele şi nefolositore. Femeia 
de la ţară a găsit mijlocul de a-şî duce la târg spre vîndare 
lăptăria şi păseritul din ogradă, cu care-şi îndulcea traiul ei, al 
bărbatului şi al copiilor, iar cu banii căpătaţi a început a cum- 
perâ pânze şi ţesături pentru haine. La ce să mai muncescă 
nopţi de iarnă ţesând, când în tîrg sunt, lucruri frumose şi ief¬ 
tine? ! 

Nu mai vedi, că lucrul dracului, când pleci de la tîrg sp~e 
sat, trebue să-ţi încălqlescî şi inima cu un ciocan doue de ra¬ 
chiu, şi rachiul nu stă nici el locului ci se sue la cap şi odată 

ajuns acolo, ochii se painjinesc, omul nu mai scie ce face, umblă pe 
doue cărări, prăpădesce tot ce are, şi ’şi-ar da şi sufletul de ar pu~ 
tea, numai să tot capete de beut. Şi, dacă păcatul acesta Iar lovi 
pre om odată numai în vieţa luî, tot ar fi cum ar fi, însă lucrurile 
nu merg aşa. Ferescă sfîntul să se prindă de sufletul românului 
boia asta, că nu mai pote să trecă pe lângă vre-o crâşmă până n’o 
intra acolo; iar dacă n’are bani ca să bea, duce, oue, paseri, făină* 
ba chiar haina de pe trup e în stare s’o scoţă şi s’o dee jupânuluî 
pentru o cinzecă de otravă. 

S’a lenevit femeia de la ţară şi a găsit că nu mai are nevoie 
să mai ţesă şi să mai cosă, îndată a şi prins darul beţiei, şi băr¬ 
batul vedend că acasă nu mai găsesce o bucăţică bună de mân¬ 
cat, că gospodina nu mai e gospodină, cum a audit şi el că tre- 
bue să fie temeia, se duce la crâşmă să-şî înece amarul. 

Şi nu scie că acolo în loc să şî înece amarul, el sermanul îşi 
scurteză dilele, otrăvindu-şî sufletul. 

Se scie că lumina sciinţeî alungă întunerecul din minte fă- 
cend pe om să înţelegâ deosebirea dintre bine şi reu. 

Acesta a făcut pe cei ce se intereseză de a tămădui ranele 
societăţii nostre să întemeeze atâtea şcoli pe la sate, să trimet 
acolo înveţătorî, preoţi, medici, cari toţi n’au altă menire decât 
să îndrepte reul, decât să caute a î desrobi pre aceşti inconsci- 
enţî din negra robie a întunericului, revărsând asupra lor lu* 
mina bine-fâcetore a cunoscinţeî de sine. 

Remâne numai ca aceşti apostoli să fie conştienţi de sfînta. 
lor chemare, de nobila lor menire. 

La oraşe, din pricină că toţi cei ce au înveţat a seri şi ceti 
n’au avut altă ţintă decât slujbele, s’a creeat o serie de ne¬ 
norociţi ce n’au putut încăpea pe nicăerî şi care’şî tîrăsc vieţa 
de acjli pe mâine cu slaba nădejde că pote mâine, pote poimâine* 
vor căpetâ un ciolănel de ros. Numerul acestora s’a mărit acjlî 
uimitor din pricina economiilor ce s’a făcut în budget. 

Vedend nevoia au recunoscut reul şi în capul fie-căruia a pă¬ 
truns ideia sănătosă că fără cale a fost de ne-am îmbulzit cu 
toţii numai spre un fel de muncă şi că neapărat trebue să în¬ 
dreptăm puterea nostră de a lucra şi în spre alte ramuri do 
activitate. Dacă încă nu suntem puşi pe calea noue ce ni se 
deschide, totuşi un început nu lipsesce şi să nădăjduim că şco¬ 
lile de meserii, de agricultură, comerciale, apoi pepinierile, re¬ 
vistele populare şi zelul unei întregi pleiade de omeni ce şi-au 
îndreptat activitatea numai în acestă direcţiune, vor desăvîrşi şi 
acest" fericit început. 

Românul, care în decurs de atâtea vecurî a suferit dureri ce 
sunt scrise cu litere de sânge în istoria patriei şi totuşi a eşit 
învingător din tote, va învinge şi acestă noue pacoste, înscriind 
pe stindarbul vieţii luî viitore: «să ne luminăm şi să lucrăm 
pentru desvoltcirea economiei nostre naţionale , şi vom fi .» 

Laurentia Gribincia. 

> 

Obiceiuri ale societăţii înalte romane pe timpul lui pliniu cel tîner (i)- 

Mulţimea vizitatorilor era primită după lungi aşteptări, 
care punea la încercare răbdarea lor. Antonin Piui, la bă¬ 
trâneţe, se întăriă pentru aceste cerinţe ale etichetei, luând 
puţină hrană. 

Nu eră mai mică truda curtenilor, nevoiţi să-şî aştepte 
rîndul la audienţă, în vestibulul palatului unde năbuşala 
eră mare. In sfîrşit Suveranul s’a deşteptat. Va bine-voî 
se-î admită la masă? De nu, ce ruşine! I-a poftit ? Cea mai 
mică greşală ce le scapă, pune capul lor în primejdie. La 
ce sorte îi expune pretinsa fericire de a fi număraţi printre 
amicii lui Neron, acel împărat ucigaş! Un mare personagiu 
că(Jut în disgraţie la Neron se întorce din exil, după ce şi-a 
sfîrşit pedepsa. Jură că nu va mai călca la palat. Un cuvînt 
al Suveranului îl invită. El alergă cât pote mai iute. Iată 
în tote epocile firea curtenilor. 

Slugărnicia, linguşirea, erau mari la Roma pe timpul îm¬ 
păraţilor. Visitele de politeţă se făceau dimineţa. Nu vedeai 
atunci decât persone cari se grăbiau ca să nu ajungă prea 
târdiu acolo unde le chemă datoria socială. 

Mulţi se plângeau de acestă pierdere de timp, şi Pliniu 
eră din aceştia, căci strigă: «Pe ce nimicuri mi-am pierdut 
«timpul? O! liniştea mea, cu cât e mai de preferat celor mai 
«ilustre isprăvi! Cât e de plăcută acea linişte studiosă. Fă 
«cum te sfătuesc, scumpul meu Fondanus, gândesce-te — ca 
«s’o cauţi s’o îndeplinesci—la vorba amicului nostru Atti- 
«lius: «E neasemuit mai bine să nu faci nimic, decât să faci 
«nimicuri.» 

Nu erau toţi de părerea acesta; multora le plăcea nelu¬ 
crarea agitată. Acestora se dase numele de Ardelio , adecă 
ahtiaţi după lucruri de curteni. Seneca îi priviâ ca omeni 
cari cutreerau stră(Jile Romei, fără scop hotărât, agitându-se 
pentru simpla plăcere de a se agită. Când se întorceau acasă, 
mărturisiau cu ingenuitate că nu prea sciau de ce plecaseră 
de la vatră. In zadar îi împroşcâ Marţial cu epigramele sale; 
nimic nu opriâ pe aceşti descreeraţî, nici chiar bătrâneţea 
care ar fi trebuit să recescă fierbinţela acelor curteni fără 
ruşine. 

Lipsiâ acestor visite, acestor recepţiunî, ceea-ce ar fi,pu¬ 
tut să le dea farmec, convorbirea. Ea nu eră cunoscută de 
Romani, sau cel puţin nu se producea decât la masă, şi mal 
ales după masă. Banchetele urmate de ore de convorbire 
liberă se numiau commisatio. La commisatio luau parte aşa 
cum se face şi astăcjî, şi persone cari nu veniseră la masă; 
obiceiurile observate la aceste întruniri erau mai tote îm- 


(1) Ve(jî No. 28 şi 29. 

prumutate de la Greci. Oraţiu (pce, că vinul cel bun dă vervă 
comesenilor. Unde se găsiau causeurs ? Neapărat la un poet 
când trata pe amicii săi, în [casa sa de ţară, se vorbiâ de 
morală, se făcea multă satiră; rusticul Ofellus înveseliâ so¬ 
cietatea cu poveştile sale în care dădea cuvîntul dobitocelor, 
adecă recită fabule improvisate. 

Se convorbiâ şi la Pliniu, care Qicek amicului seu Septim 
Claru că făcuse o crimă când nu primise poftirea sa la masă: 

«Aveam să-ţi dau măsline, dovlecî, cepă, şi multe alte plante 
«delicate. «Ţi-a plăcut mai bine să primescî, de la nu sciu 
«cine, stridii, carne gustosă, pesci rărişi dănţuitore spaniole. 
«La mine ai fi mai avut un comedian, un cetitor şi un mu¬ 
zicant, dacă ţi-ar fi făcut plăcere. E o mare bucurie de care 
«m’aî lipsit. Cum am fi glumit şi făcut morală!» 



Bufet încărcat cu vase. 


In scrierile lui Suetoniu, Valeriu, Maxim, Plutarc în vieţa 
lui Lucullus , avem o mulţime de amănunte privitore la luxul 
mesei. In cheltuelile peste fire ale banchetelor, intrau cu o 
parte însemnată darurile ce se împărţiau comesenilor, aşa 
cum fac în (Jilele nostre unii milionari la cotillons. Se dă- 
ruiau sclavi, animale rare, vase de argint; luxul florilor eră 
de asemenea forte mare. Iar renumele special dobândit de 
Lucullus e destulă dovadă că luxul şi rafinarea mesei ajun¬ 
sese la deplina sa desfăşurare înainte de Imperiu. Mesele 
preoţilor Arvalî deveniseră şi ele faîmose pe la sfârşitul re- 
publicei. Precum numele lui Lucullus însemneză şi a<Ji un 
om care se pricepe a mânca bine, un gourmet cu termenul 
frances, asemenea numele luî Vittelius a rămas cu înţelesul 
de mâncăcios, incapabil de alte desfătări decât ale mesei. 

Să vorbim acum de acele faîmose mese, descrise de is¬ 
torici, cari au făcut adesea să se cră(Jă că luxul monstruos 
desfăşurat de ele, eră general. 

Poporele de la mia(Jă-(Ji sunt în general forte cumpătate 









































ALBINA 


801 


Epicurul Oraţiu nu are pe masa sa decât praz, mazăre şi 
prăjituri. Juvenal înşiră în lista mesei sale, un ied forte tî- 
năr, sparanghel, coşuri de mere, pere de Signia şi de Siria. 




Cumpătatul Adrian se mulţumiâ în călătoriile sale cu brânză 
şi lapte. A bea vin neamestecat cu apă, se priviâ pe vre¬ 
mea aceea ca fapta unui beţiv. In anul 161 înainte de Chris- 
tos, adecă cu mult înainte de vremea de care vorbim aci, 
censoriî dăduseră un ordin prin care se intercliceâ să se în- 
graşe găini. Insă după bătălia de la Actium luxul mesei fu 
dus la culme. Atunci Roma primi prin Alexandria produsele 
lumii întregi şi abundenţa şi delicateţea mâncărilor înlo- 
cuesc extrema cumpătare de la început. 

Seneca cjice că mâncătorii cei mari din vremea sa n’au alt 
scop decât de a face, prin risipa lor colosală, să se vorbescă 
de ei. Ast-fel un ore-care P. Octaviu plăti 5.000 sesterţii pe 
un pesce de o mărime enormă. La o masă dată cu 50 de 
ani înainte de Christos, se serviră ugere de scrofe, căpăţîni 
de mistreţ, castane, multe feluri de scoici şi păsări grase, 
gătite cu frunze de viţă. Mâncăcioşiî erau însă rari la Roma. 
Macrobin care trăia cu mult în urma acestei date, descriind 

acel prânz scandalos, (Jice că era o masă de preoţi, ceea-ce 
ar explică tot. 

După Varro, maxima Romanilor a fost mult timp că nu¬ 
meral comesenilor să nu fie mai mic decât al graţiilor, adecă 
trei, nici mai mare decât al Muzelor, adecă nouă. Acestă re¬ 
gulă se piedîi sub imperiu. Se pomenesc unii împăraţi cari 
au adunat la masa lor peste 600 de invitaţi. Mesele aveau 
un ceremonial complicat, consacrat de tradiţiune, descris în cărţi 
speciale. «Nimic maî plăcut, (Jice Aulu Gelliu, decât cartea 
«lui Marcu Varro intitulată: nu sciî ce-ţî pregătesee sera.» 
In cartea ast fel lăudată, şi care s’a pierdut ca cele maî multe 
din scrierile lui Varro, se tratau regulele mesei. 

Cum sosiâ invitatul, sclavii se ocupau cu îmbrăcămintea 
luî. Îî scoteau încălţămintea, îî parfumau piciorele şi-l îm¬ 
brăcaţi cu tunică specială, vestes caenatoriae sau syntesis . 
Şervetele (rnappae) invitaţii le aduceau din contra cu eî, 
din causă că de obiceiu eî duceau acasă în şervete câte ceva 
din ce se servise la masă, ca să aibă parte şi ceî de-acasă. 

Situaţiunea unuî invitat, care nu cunosceâ micile regule 
consacrate, eră tot aşă de grea pe-atuncî, cum e şi acum. 
Lucian vorbesce ast-fel de un filosof, învăţat, dar lipsit de 
cunoscinţa obiceiurilor din lumea bogată: «Mori de sete şi 
«nu te încumeţi să cerî băutură: te temi să treci de om că- 
«ruia îî place prea mult vinul. Din câte mâncări sunt aşezate 



Cupă de lut cu inscripţia: bibe de meo, din care se ved literile . . . 
eo=bib . . . (La museul din Neapole). 

«dinaintea ta cu simetrie, nu sciî pe care să pui mâna în- 
«tâiu ; eşti nevoit să privescî pe vecinul tău pe furiş, să faci 
«ca dînsul şi să înveţi de la dînsul ordinea de urmat la masă. 
«Iată momentul când se bea în sănătate. Stăpânul caseî cere 
«o cupă mare, şi o închină şi-ţi (Jice: maestre, sau îţi dă 
«vre-un alt titlu. Tu nu sciî cum să răspunzi din causa în- 
«curcăturiî tale şi-ţî faci reputaţiunea unuî om rău crescut.» 

(Va urma). Ion Kalinderu. 

Un început fericit. 


P. S. Sa Părintele Episcop Pimen al Dunării de jos, a adresat cucernicilor Protoereî aî 
«parhieî Sale, circulara ie rnaî jos, din ea se ved sentimentele patriotice ale înaltului pre¬ 
lat şi am fi fericiţi să vedem sfaturile atât de bine-făcetore ce dă, ascultate şi urmate de 
preoţit din întrega ţară. 


Prea Cucernice Părinte , 


u multe daruri a înzestrat Dumnedeu pe om 
şi în deosebi pe român. In firea lui a pus 
atâtea calităţi, în cât cei chemaţi a se îngriji 
de dînsul, cu uşurinţă pot să-l îndrumeze la 
o vieţă mai bună şi mai spornică. Poporul 
român dar, din fire este aplicat la fapte mari, 
rămâne numai ca el să primescă din ce în 
ce o desvoltare a acestor daruri, ca ast-fel 
să fie vrednic de moşii şi strămoşii noştri, 
cari ne-au lăsat urme neşterse de vrednicia’ lor ca români şi 
buni creştini. 

Desvoltarea acestor daruri, revine de drept preotului şi învă¬ 
ţătorului , cari prin anumita lor pregătire în acestă direcţiune 
şi prin atingerea apropiată, în care se găsesc cu poporul, au cea 
mai mare înlesnire, pentru împlinirea acestei datorii. Şi apoi 
chemarea lor, ca luminători ai poporului, le impune datoria de 
a combate întunerecul cu tote ale lui rele urmări. 

Pe aceste consideraţiuni, preotul şi Învăţătorul în tote timpu¬ 
rile şi la tote poporele, au fost recunoscuţi ca cei mai buni şi 
mai proprii îndrumători ai omenirii către lumină, prin care în 
timp, s’au închegat şi consolidat acele naţiuni, ce fac astădi fala 
lumii. 

De alt-fel şi în ţara nostră, lucrul acesta tot aşa a fost apre¬ 
ciat şi ca probă, toţi bărbaţii noştri de stat, mari patrioţi, s’au 
convins de rolul acestor doi factori aşa de importanţi în mijlo¬ 
cul poporului nostru şi pe cât mijlocele şi împrejurările le-au 
permis, s’au îngrijit de sorta lor. Prin legi anumite, le-au asi¬ 
gurat o posiţiune materială şi i-au ridicat din acea stare de ne¬ 
siguranţă şi umilire, în care’se găseau, — mai ales preotul, — 
până mâi deunădi. 

Pentru preot cu deosebire, în timpul din urmă, s’a făcut mult 
şi avem nădejdea că treptat, treptat, se va face şi mai mult, dacă 
şi el, preotul, va căuta să răspundă la chemarea ce o are în 
mijlocul poporului cu mai multă pricepere şi hărnicie. 

învăţătorul , are datoria de a pune în mâna copilului cartea, 
şi a-1 face să cunoscă nevoia de lumină şi modul cum să o potă 
dobândi. Odată cu acăsta, el este obligat de a pregăti pe copil 
către cunoscinţe din ce în ce mai largi, învăţându-1, dragostea 
către Dumnedeu, către apropele, către sine şi către patria şi ne- 
mul său. El îi deschide ochii şi-i luminăză mintea, ca să cunoscă 
ce este bine şi ce este rău, ce este adevăr şi ce este minciună ; 
ce este drept’ şi ce este nedrept. El îi face cunoscut datoriile 
dintre omeni şi îl învaţă respectul către Dumnezeu şi către cei 
mai mari decâ’t dînsul. ’ 

Cu alte cuvinte, îi împărtăşesce tote acele cunoscinţe bune şî: 
neapărat trebuinciose, pentru viitorul cetăţean român. Rolul în~ 
văţătoruluî dar, se întinde asupra copiilor, numai până la vîrsta 
de cel mult 14 anî. De aci el înceteză a maî ave o înrîurire di¬ 
rectă asupra foştilor lui şcolari. 

Preotul are însă un cerc mult mai întins de muncă. El iea pe 
om de la cea maî fragedă vîrstă, pot dice chiar de la nascerea 
sa, îl bine-cuvintăză, îi supraveghiază crescerea cu un interes, 
curat părintesc, îl învaţă adevărata lumină a cunosceriî de Dum- 
necleu, sfinţindu-î vieţa, prin sfintele mistere şi rugăciuni, con- 
ducendu-1 şi îngrijindu-1 până, ba şi dincolo de mormînt. înaltă 
şi sfîntă este chemarea preotului! El pote aduce mult bine ţării 
şi poporului, când este pătruns de misiunea lui. Preotul cu tra¬ 
gere de inimă pentru binele şi fericirea poporului, nu perde nici 
un minut din vieţa sa, ci, ca şi bunul păstor, chiamă oile sale, 
cari ascultă cu drag glasul lui şi merg după el. Tot aşa şi pre¬ 
otul, îşî chiamă credincioşii la biserică, şi aci, maî ales în Du¬ 
mineci şi sărbători, îi învaţă şi-î sfătuesc ca un bun părinte 
duhovnicesc. Le lumineză mintea, le încăldesce inima, ca ast-fel,„ 
să vadă lumina cunoscinţei de Dumnedeu, să înţelegă adevărul 
şi să simtă nevoia de tot lucrul bine plăcut Domnului. Aci, în 
biserică, după serviciul sfintei leturghii, săvîrşit cu evlavie şi 
frica lui Dumnedeu, preotul harnic cuvinteză poporului, învă- 
ţându-1 să credă’ în Dumnedeu, să-l iubescă şi să nădăjduiască; 
în fericirea vieţii de veci. Deşteptă în el iubirea către religiunea 
şi nemul nostru românesc, iubire care a încăldit până la vitejie 
braţul moşilor şi strămoşilor noştri pentru apărarea moşiei şi a 
religiuniî în timpuri greie. Tot din acestă iubire a răsărit vite¬ 
jia fiilor noştri puşi sub conducerea Prea înţeleptului şi vitezu- 
lui nostru Rege Carol I şi din care cu vrednicie am câştigat in¬ 
dependenţa ţării şi autocefalia Bisericii. Ii învaţă apoi ’ supune¬ 
rea şi respectul către legile şi autorităţile bisericesc! şi cetăţe¬ 
nesc!, din care reese respectul de sine şi de avutul âpropeîui 
său. Tot aci preotul pote, cu înlesnire, să cuvinteze poporului 
despre sfinţirea vieţii casnice, ca condiţiune neapărată pentru 
trăinicia familiei creştine, atrăgendu-i luarea aminte la datoria 
ce i se impune, de a-şî cresce copiii în spiritul religiuniî şi al 
patriotismului. De la înălţimea posiţiuniî sale preoţesci, ca în¬ 
văţător şi ca luminător al poporului* încredinţat conducerii sale* 
preotul este dator să sfătuiască pe fiii lui s’ufletescî ; ca să iu¬ 
bescă munca cinstită şi harnică, mai ales acum, când nevoila 
sunt maî simţite ca altă dată. Aplicarea la meserii de tot felul, 
atât de trebuinciose poporului, cum şi îndrumarea către o vieţă 
cumpătată şi înfiinţarea de societăţi economice prin comune, 
încă trebue să preocupe pe preot în’cuvîntările sale bisericesci. 

In afară de biserică, preotul are nenumărate datorii, pe cari 
este obligat a le împlini, de ore-ce ele stau în strânsă legătură 
cu misiunea sa pastorală. 

Cine pote cunosce maî bine ca preotul metehnele sau relele 
deprinderi, cari au început a se introduce în vieţa poporului 
nostru românesc ? Şi apoi cine ar pute cu maî multă autoritate 
să combată şi să oprescă lăţirea acestor rele ? De sigur numai 
preotul înţelept şi harnic. Lenea şi beţia din care isvorăsc o 
mulţime de alte rele, ca: sărăcia, invidia, minciuna, jurămîntul 
strîmb, mizeria, ruina şi crima; aceste urîciose viţiuri, prin cari 

s’au ruinat poporele vechi şi cari astădi, din nenorocire, ame¬ 
ninţă pe unii din fiii Bisericii şi ţării nostre, numai printr’însul 
s’ar pute mai bine combate. Adesea preotul este chemat de e- 
noriaşi, prin casele lor şi acesta se întâmplă cel puţin odată la 
începutul fie-cărei luni, când îşi visiteză întrega sa enorie. Cu 
acestă ocasiune el, pe lângă combaterea relelor amintite, pote 
ca să dea tote ale sale îndemnuri şi pentru o vieţă mai îngri¬ 
jită şi o gospodărie mai raţională, cari aduc după ele mari fo- 
lose pentru popor şi nemul nostru. 

In asemenea ocasiuni, preotul pote şi este chiar dator, ca să 
sfătuiască poporul în privinţa crescer’ii, curăţeniei şi educaţiu- 
nii copiilor. Asemenea în ce privesce curăţenia caselor şi a cur¬ 
ţilor. Pătulele şi curtea se cere ca să fie tot aşa de curate, ca 
şi casa, sciut fiind că bălele nu pătrund acolo unde este cură¬ 
ţenie. Şi în caşuri, Domnul să ne ferescă, de bole molipsitore, 
tot preotul este cel d’întâiu chemat, ca pe de o parte, să anunţe 
autoritatea în drept, spre a luă măsuri contra întinderii acelor 
bole; iar pe de alta să îndemne poporul de a folosi sfatul me¬ 
dicului şi medicamentele ce i se dau. Tot asemenea prin influ¬ 
enţa sa morală, preotul este singurul în stare, care ar pute, ca 
să lucreze mai bine la înmulţirea avutului şi la desvoltarea gos¬ 
podăriei sătenului. El ar pute ca să-l îndemne a-şi construi o 
casă mai igienică, mai sănătosă şi mai luminosă ca multe din 
cele în cari locuesce astădi. Ar pute mai departe, ca în locul 
spinilor, ciulinilor şi altor burieni displăcute privirii şi bunului 
simţ, care de multe ori cu vîrful lor ating straşina casei, să în¬ 
demne poporul a plantă pomi şi arbori, şi nu va strică dacă se 
vor pune şi pe holde, mai ales la hotarele lor, spre a se bucură de 
rodele ce dau, de umbra ce aduc şi de liniştea ce asigură po¬ 
porului, ferindu-1 de judecăţi şi de’ neînţelegeri adesea vătămă- 
tore. 

El, ca mai luminat în comună şi cu influenţa pe care o are 
între păstoriţii săi, dându-şi mai bine semă de ocupaţiunea primă 
a ţăranului nostru, care se îndeletnicesce mai mult cu munca 
câmpului şi crescerea vitelor, ar pute ca să îndrumeze pe păs¬ 
toriţii sei către o muncă mai sistematică. El este dator a-î în¬ 
demnă să se folosescă de tote mijlocele recomandate de omenii 
sciinţei pentru pregătirea pămîntuluî prin îngrăşeminte, pentru 
lucrarea şi cultivarea lui, cum şi pentru nutrirea şi îngrijirea 
vitelor, spre a face din ele un ’isvor sigur de bogăţie pentru 
popor. Printr’o ast-fel de sîrguinţă din partea preotului, se re- 
aliseză un mare bine pentru popor, şi o deplină stare de feri¬ 
cire pentru toţi. Forţa morală şi o posiţiune socială îmbucură- 
tore de aci se pote deduce, şi acela este adevărat român, care 
prin muncă cinstită scie să-şi asigure o bună reputaţiune prin¬ 
tre fraţii sei. 

Mare laudă se cuvine dar acelui preot, care va lucră ca un 
adevărat părinte pentru răspândirea luminii în direcţiunea a- 
rătată şi numai unul ca acesta va pute cu dreptul ca să-si do- 
vedescă rostul chemării sale aşâ de importante în mijlocul po¬ 
porului. 

Aceste observaţiuni ale mele expuse aci pe scurt, se impun a- 
tenţiunii Prea Cucerniciei Vostre şi vă invit, ca de îndată să 
luaţi măsuri a fi aduse la cunoscinţa Cucernicilor preoţi din a- 
cel judeţ, pe cari îi veţi îndemna: 

1) . A trăi în deplină armonie cu învăţătorul, a cărui dragoste 
să se silescă a şi-o asigură şi apoi amândoi, mână în mână, sa 
lucreze cu căldură la binele şi fericirea poporului, care formeză 
trăinicia şi propăşirea nostră morală şi naţională. Pentru ajun¬ 
gerea acestei prietenii între sine şi învăţător, preotul se cuvine 
a fi după cum însăşi numirea de presviter îl arată, bătrân, mai 
ales cu mintea, neascultând tot ce se vorbesce în rău de unul şi 
de altul, şi lăsând în tot-deauna mai mult de la sine. Acolo unde 
preotul şi învăţătorul vor fi uniţi în gânduri şi dorinţe, acolo 
unde ei îşi vor cunQSce marele lor rol de luminători ai poporu¬ 
lui, totul va fi de laudă şi cu uşurinţă va lăsă să se întrevadă,, 
cum naţiunea cu paşi siguri va merge către glorie şi mărire na¬ 
ţională. Pe când, din contră, acolo unde ei nu lucreză în unire 
şi armonie şi mai ales acolo, unde unul se luptă în contra celui¬ 
lalt, nu pote să se vadă decât turburărî păgubitore atât în ce 
privesce prestigiul şi demnitatea lor, cât şi în ce privesce des- 
voltarea sentimentului religios şi naţional în popor. 

In asemenea ocasiuni preotul şi învăţătorul nu mai sunt acele 
modele vrednice de imitat, la care poporul se cuvine a-şi aţinti 
privirile, ci devin o piatră de scandal, un povăţuitor orb şi o 
lumină întunecată, care nu mai are nici o putere de propagare. 
Printr’o ast-fel de purtare din partea lor, în loc de consolidare 
se va produce sdruncinare, care curînd sau mai târdiu va aduce 
după sine ruina morală şi materială a poporului. 

2) . A lucră fără preget atât în biserică, prin cuvîntările ce este 
obligat a le rosti la diferite ocasiuni, cât şi pe la casele enori¬ 
aşilor, când va ave prilegiul de a da sfaturi, la deplina lumi¬ 
nare a poporului către tot ce este de folos pentru mântuirea lui 
sufletescă şi pentru îndrumarea către o viăţă socială mai bună. 

Cine cunosce mai bine ca dînsul nevoile poporului şi cine ar 
trebui să se bucure de mai multă autoritate şi încredere într’o 
comună ca preotul ? El dar, se cuvine pentru asigurarea acestei 
autorităţi, a lucră cu sîrguinţă şi cu tragere de inimă şi mult 
se va câştigă printr’însul, când va fi la înălţimea acestei che¬ 
mări. 

El are datoria de a pregăti poporul către mântuire prin în¬ 
demnul la virtute şi moralitate şi către o posiţiune socială mai 
alesă prin îndemnul la muncă şi economie. 

Acestea sunt, Prea Cucernice Părinte, preocupările mele de 
căpetenie, în ce privesce împlinirea cu succes a misiunii preo- 
ţescî, faţă de poporul încredinţat păstoriei sale şi aşa doresc ca 
să lucreze preoţii din acestă de Dumnedeu pădită Eparhie. 

Am convingerea fermă, că aceste preocupări ale mele ocupă şi 
gândirea tuturor omenilor noştri de bine şi în consecinţă, ve invit 
a îndemnă pe toţi preoţii din acel judeţ ca să se silescă a aduce 
la îndeplinire, după puterile fie-căruia, aceste ale mele părintesci 
îndemnuri, spre a bine merită numele de bun părinte şi harnic 
lucrător în via Domnului, după care numai îi voiu judecă, îi voiu 
preţui şi răsplăti. 

Primiţi, Prea Cucernice Părinte, ale Nostre Arhieresc! bine- 
cuvîntărl. 


Episcop Pimen al Dunării de Jos. 





Cimitirul de la Ţebea (Transilvania). 

Bună Cuviinţă. 

f criu acest articol în «Albina» pentru că acestă re¬ 
vistă e în stare să-î dea publicitatea de care are 
trebuinţă. 

Voiu să vorbesc aci de lipsa de bună cuviinţă ce 
se observă în bisericile nostre. 

Inchipuiţi-ve o seră de denie, în postul mare—Joia pa¬ 
timilor: 

La uşa bisericii, afară — dacă vremea e bună — vedî 
o adunătură de băetî si băetandrii, fumând, rîdend, băten- 
du-se şi vorbind necuviincios. Aşâ fel de adunături am ve- 
dut numai pe la uşă circului, sau în curtea lui. 

înăuntru, lumea împărţiţă ori cum, în pâlcuri sau grupe 
cari stau de vorbă. Numai lumea care stă mai în faţă, 
adecă în faţa altarului, stă mai cuviincios şi mai în linişte, 
iar de vei încercă să stai mai la codă, mai către uşe, nu 
vei pute audi nimic din ce se cetesce. 

In strane sau pe scaune aduse de acasă, vedî femei, 
cucone — după cum se dice — cucone cari stau de vorbă 
ca la berărie. La spatele scaunelor şi la piciorele stranelor 
vedî şedend grecesce ori cinchite, fel de fel de babe ori 
femei de pe la mahalâ cari vorbesc între ele, cască şi fac 
noduri de leac la cetirea stintei Evanghelii. Acestea par’că 
au venit la biserică numai ca să facă noduri, căci de în¬ 
dată ce s’au isprăvit de pildă cele doue-spre-dece evanghe¬ 
lii şi au făcut pe tote aţile câte doue-spre-dece noduri, 
plecă de la biserică, se duc. 

Mai încolo, spre uşe, e băeţimea, acolo e curat iad: vorbă, 
rîset, sucituri, par’că ar li puşi înnadins să se întrecă. Dacă 
e şi uşă acolo, şi dacă uşă scârţie, atunci să sciî că scâr- 
ţeiturile nu mai înceteză. 

Vorbesc acest lucru despre bisericile din Bucuresci. Dar 
pilda rea se lăţesce repede şi pescele de la cap se strică. 
Obiceiul de a sta de vorbă în biserică l’am vedut şi pe la 
ţară practicat de târgoveţi ori pantalonari. 

Rîvnesc la respectul şi buna cuviinţă ce se păzesce în 
bisericile streine. 

In bisericile streine nici capul nu-1 va întorce nimenea 

să se uite cine a intrat pe uşă. Şi cine intră, merge în¬ 
cet, în vîrlul degetelor. Şi aşâ trebue. Trebue să fii cu 
bună cuviinţă către toţi. Omul care vine la biserică, a venit 
să caute un moment de linişte, de reculegere. Cum de în- 
drăznescî tu să-î rîpescî acest lucru atât de scump şi care 
nu se pote găsi decât în biserică ? 

Autoritatea superioră bisericescă ar trebui să se îngri- 
jescă de acest lucru şi Ministerul Cultelor ar trebui să in¬ 
tervină cu autoritatea sa pentru a se pune capăt unor lucruri 
care ating şi demnitatea bisericii şi simţul religios al tuturor. 

Apoi trebue să se mai scie un lucru: Lecţiuni de reli¬ 
gie se fac în şcolele nostre, dar educaţiune religiosă nu 
se face de loc. Ar trebui învăţaţi copiii mici din şcolă, cum 
să se porte şi cum să stea în biserică. Sunt momente în 
cari trebue să stai în piciore, cum e de pildă când se 
cântă: Pre tine te lăudăm: Sunt dile în care nu trebue 

să faci mătănii, ca de pildă la Pasci. Ar trebui apoi să se 
deâ în şcoli ore-cari explicaţiunî liturgice, de pildă ce în- 
semnezâ eşirea cu sfintele daruri sau eşirea cu Evenghelia: 
omenii vor ave mai mult respect când vor sci ce însem- 
neză aceste lucruri sfinte. 

Până la tote acestea însă ar trebui să se scie că ori-ce 
abatere de la buna cuviinţă este o pângărire, o profanare 
a bisericii. 

Mai înainte însă şi de acesta, ar trebui ca în biserică să 
se impună buna cuviinţă. 

In legătură cu acesta, cred că Onor. Minister ar pute 
desăvîrşi un lucru bun care s’a început. S’au introdus uni¬ 
forme şcolare si încă unitorme cu culori diferite ca să se 

i ) 

potă deosebi şcolarii din diferite licee. Cred că ar mai tre¬ 
bui ce-vâ: Ar trebui ca lie-care şcolar şă porte pe şapcă 
şi la gulerul hainei un No. şi anume No. matriculeî la care 
se găsesce el înscris. Acest No. îl va purtă neschimbat cât 
va fi în liceu. Cu ajutorul No. şi al culorei uniformei, ori¬ 
ce personă pote raportă direcţiunii sau autorităţilor şcolare 
pe un şcolar care şi-a călcat datoria. Va raporta, de pildă, 
că şcolarul cu uniforma galbenă şi cu No. 253, a făcut 
cutare lucru. Şi acest număr trebuesce pus în evidenţă. 

Nu e nici o înjosire a purta un No; un om corect nu se 
teme de măsurile pe cari le iea legea contra celor necorecţi. 

Th. D. Speranţia. 

Premii învăţătorilor ş\ preoţilor. 

D-l Spiru Haret, ministrul Instrucţiunii publice şi al Cultelor, în do¬ 
rinţa de a se răspândi cât mai mult cultura cartofului, acestă plantă 
atât de folositore, a instituit de o cam dată premiile din decisiunea ce 
pu *‘licăm. 

D-sa a intervenit către Ministerul Domeniilor şi către d-nii prefecţi, 
pentru a contribui şi d-lor cu câte-vâ sume, aşa că în curînd credem 
că aceste premii se vor înmulţi. 

Se institue trei premii anuale pentru învăţătorii şi preoţii 
rurali cari vor fi desvoltat mai multă pricepere şi activi¬ 
tate rodnică, pentru propagarea culturei cartofului şi pen¬ 
tru introducerea lui in alimentaţiunea curentă a sătenilor. 

Nu vor fi admişi a concură decât acei învăţători şi preoţi 
cari vor dovedi , nu numai că au deprins un număr cât mai 
mare de săteni cu cultivarea cartofilor, dar şi că i-au de¬ 
prins a se hrăni cu dînşii în mod curent. 

Aceste premii vor fi respectiv de 1.000 lei , 500 lei şi 250 lei. 

Dacă într'o localitate mai mulţi colaboratori , numai în¬ 
văţători, sau numai preoţi, vor h unit silinţele lor şi vor 
fi dat resultate demne de a fi premiate , primul se va mări 
cu câte 20% pentru fie-care colaborator , se va împărţi între 
dînşii , potrivit meritelor lor respective. 

Dacă însă colaboratorii vor fi preoţii şi învăţătorii la un 
loc, crescerea premiului va fi de câte 30°/o pentru fie care 
colaborator şi el se va împărţi iarăşi între dînşii, potrivit 
meritelor lor respective. 

Modul cum se vor da premiile , în deosebitele caşuri ce 
se pot ivi , se vede lămurit în tabloul următor : 



Premiul I. 

Premiul II. 

Premiul III 

Dacă sunt nu¬ 
mai învăţători 
sau numai 
preoţi 

Dacă sunt în¬ 
văţători şi 
preoţi asociaţi 

Dacă sunt nu¬ 
mai învăţători 
sau numai 
preoţi 

Dacă sunt în¬ 
văţători şi 
preoţi asociaţi 

Dacă sunt nu¬ 
mai învăţători 
sau numai 
preoţi 

Dacă sunt în¬ 
văţători şi 
preoţi asociaţi 

1 Concurent. 

1.000 

1.000 

500 

500 

250 

250 

2 Colaboratori .... 

1.400; 

1.600 

100 

800 

350 ; 

400 

3 » .... 

1.000 

1.900 

800 

950 

400! 

475 

4 » .... 

1.800 

2.200 

900 

1.100 

450 

550 

5 » .... 

l 

2.000; 

2.500 

1.000 

1.250 

500 

625 


Premiile se vor da în fie-care an la 1 Decemvrie, începend 
de la 1 Decemvrie 1904. 

Valorea lor se va plăti de Casa Scotelor , din fondurile 
sale proprii. 

Concurenţii vor fi datori să producă dovedi valabile şi 
suficiente cari să constate silinţele lor. 

Făcut în Bucuresci , a^i 18 Martie 1902. 

Ministru, Haret. 

TEATRU SĂTESC 

DE PE URMA. BEŢIEI 

(piesă în 2 aete) 
de fi. RflDULiESCU-^IGER 


PERSONELE 

Moş Glumicî 
Pârvu Bercea 
Grigore, fiu-seu. 
învăţătorul. 

Doctorul. 

Neagu Lupu. 

Catrina, nevasta lui. 

Lixandru ^ ...» . 

Voîchiţa f 1111 lor ' 

Copii de şcolă. 


ACTUL I. 

In drepta, casa, cu ferestre mari şi acoperită cu tablă, se întinde până 
la gardul din fund. 

In stînga, în faţă, un umbrar. Alăturea un hambar deschis, în care 
se vede plugul, şi pe stîlpî ca şi pe păretele din fund, rînduite bine u- 
nelte de tâmplărie. Un car pe jumătate făcut, dă a înţelege că se lucreză 
încă la el. 

De la hambar, până în fundul scenei, gard de ostreţe, cu portiţă. In 
acestă parte se închipue a fi şoseaua. 

In fundul scenei, alt gard, după care se ved pomii din grădină. 

(La ridicarea cortinei Catrina, Neagu, Voîchiţa şi Lixandru şed la 
masă sub umbrar). 

SCENA I. 

CATRINA, NEAGU, LIXANDRU, VOÎCHIŢA. 

Catrina. Ia mai lasă cele gânduri, omulecă bun e D-deu I 

Neagu. Bun, Catrino, nu dic ba, şi păcat ar ii să dic alt-tel... 
Da uite, de! ca omul... mii în grijă de cele răsaduri, până le 
oiu afla mai bine rostul. 

Lixandru. Las că 1’aî aflat, tătucă... Ca nimeni altul ai ascul- 
1 tat tote poveţile învăţătorului şi ale părintelui, de-aceea ai făcut 
uite, un puişor de grădină cum n’au nici cei mai cu dare de 
mână din sat... Rogu-te, maică, maî tae o felie de pâine. .. 

Catrina. Bucuros, maică . . . (tae o felie 'potrivit de mare şi i-o dă). 

Neagu. De poveţe nu mă plâng eu, mă Lixandre... Pe urmă 
norocu-î că te afli pe lângă casă. . . Ai eşit de la şcolă şi cu 
carte, şi cu meşteşug... Mai face vre-unul, ca tine, de-ale tîm- 
plăriei ! 

Catrina. Domne, şi când me gândesc, că mai acu câţi-vâ anî> 
nimeni în sat nu da credemânt rostului şcolei !. . 

Neagu. Hei ! îi mare lucru scola, măi femee ! .. Nu te uiţi 
cum lumineză mintea ? Dacă eu, om pornit spre amurg, şi tot 
m’am pus de am deprins a scrie şi a ceti ! .. 

Voîchiţa. Eu ţi-am arătat, tătucă, eu... 

Neagu. Tu, draga tati ... că ai isprăvit şcola mai degrabă şi 

stai maî mult pe-acasă. Şi-s mândru, zeu aşa, că dacă deschid 
o carte pot ceti în ea; ori, când îî vorba de socotit, pot socoti 
cu rost... 

S C E N A 11. 

Aceeaşi, moş glumicî. 

Glumici. (iaportiţă) Bucuroşi de ospeţî ? 

N E A g u j Moş-Glumici ? 

Neagu. Bine-aî venit... 

Glumici. (intrând) Bine v’am găsit, şi... bună masă .. . 

Neagu. Poftim la dînsa. .. 

Glumici. (dând mâna cu toţi, şi şedend). De la strachină la gură mai 
repede e trebăî.. Şi zeii că nu daî greş să duci la urechi ! — 
He-he ! da ce ? orî aveţi praznic adî. .. Uite ce mâncări ! 

Neagu. Ca în di de sfîntă Duminecă, Moş-Glumicî.. . Casnica 
nostră ne unge la lingurică cu câte ce-vâ maî de semă... 

Catrina. Eî, par’că la dumneta acasă nu face mătuşa câte-o 
mâncărică bună, haî ? 

Glumici. Rar, fata mea, rar .. că pe la noi prin sat nu-î roiîi 
de legume ca pe la d vostră... La noî românu-î greii la mână, 
nevoie mare... şi maî greu la minte... Nu-î intră lui în cap 
că dac’a mânca pâine, în loc de mămăligă, şi fiertură de legume 
în loc de cepă crudă, are să fie maî sănătos şi maî cu spor la 
muncă... 

Neagu. Şi uite, că de grădinărit, nu-î cea poveste de când 
cu purecii potcoviţî, nici faptă de nefăptuit. .. La noî în sat, 
casa şi grădina, casa şi grădina. .. 

Glumici. Par’caî noştri nu ved? Eî, da cu cartofii cum aţi 
scos o la capet ? 

Neagu. Măre, cum nici cu gândul nu gândiam. . . Las-că dă 
pusderie la falcie, dar apoi sunt bunî de hrană. .. Am dat şi 
vitelor, şi le-am scos din iarnă maî cu putere şi maî cuprinse 
la trup... 

Glumici. Eaca vedî dumneta ! Staî c’am să le spuiu în sat 
şi minunea asta ! Păcatu-î că n’am cuî spune.. . 

Neagu. Măre, las’că s’or urni şi pe la d-vostră. Vorba dom- 
nuluî învăţător: «pildă bună să fie; de ajuns la mintea tutu¬ 
rora, nu se pote să n’ajungă...» 

Glumici. Să te audă Dumnezeu... 

Catrina. (Hdicându-se) Aşa... ne-am luat şi grija asta . <. (se 
închină) Ia haî, Voîchiţo, să strîngem masa... 

(Neagu, Lixandru . Voîchiţa, se ridică şi se închină şi ei). 

Neagu. (în timp ce se închină). Mulţumescu-ţî Domne, de pâîne şi 
de sare şi de mila Sănţieî-tale... 

(Catrina şi Voîchiţa ridică tot, şi se duc în casă). 

Glumici. Eî, da sciî, Neagule, ce vînt me bătu pe aicî ? 

Neagu. Cum sa nu sciu dacă mi-î spune ? 

Glumici. Vînt de cuscrie, Neagule... 

Neagu. Ia taci î 

6 l o m i c i. Vedî că s’apropie tomna .. . Privighetorile codrilor 
se fac păreche, primăvara; privighetorile cu graiu omenesc, după 
culesul viilor. . . 

Neagu. Cum a lăsat Dumnedeu... 

Glumici. Şi dumneta, Neagule, aî o privighetore, de-î merge 
vestea.. . 

Neagu. {cu rîs pe buze). Moş-Glumicî tot moş-Glumicî... cu vorbe 
de poveste în graiu... 

Glumici. D’apoî c’aşâ ni-î firea... Rîdem, la bucurie, rîdem 
şi la nevoi. .. Nevoiile nu ne usucă şi bucuria nu ne ia mintea 
în risipă... Cine-î cu inimă de epure, nu-î om ca toţi omenii... 

Neagu. {ruend). Că bine dicî... 

Glumici. Şi, să nu-mî uit şirul... de cuscrie începusem a 
legă vorba... 

Lixandru. Legaţi şi deslegaţî în pace... Eu dau o raită în 
grădină până pe la vremea horei... {trece in grădină). 

SCENA III 

GLUMICI, NEAGU apoi CATRINA. 

Neagu. Eaca, fă î vad cuvîntuluî... 

{şed jos). 

Glumici. Datai pân’acuma cu gândul, Neagule, că Voîchiţeî 
să-î fi înmugurit inima? 

Neagu. Nu mî-ar fi de mirare... Moş-Glumicî... La şepte- 
spre-clece anî... 

Glumici. Vremea s’o dai la casa eî, Neagule. 

Neagu. Flăcău de ispravă să fie, că nu (Jic ba. 

Glumici. Apoi că s’au cam dus vremurile când te puneai 
la grijă s’alegî... Acuma rar flăcău să nu fie de ispravă... 

Neagu. Vorba dumitale... Eî, da iacă şi Catrina... Fă-te în- 
coce mai de grabă, nevastă, că moş-Glumicî ne vine în peţit... 

Catrina. {apropUndu-se). Aşa ţi-î rostul, moş-Glumicî ? Apoî r 
bucuroşi. Bogăţie n’am apucat în nem, da nici nu ne-am văitat 
de lipsă... Cât îi vorba de vrednicie şi de cinste, mulţumim 
Domnului... 

Glumici. Eaca, darurî de-aşâ fel au căutare şi la nepotu-meu 
Gligoriţă... 

C A T R I N A. [{cu răceală ). A-ha ... de Gligore a lui Pârvu e vorba? 

Neagu. {scărpinându-se după cefă). Apoi.. . moş-Glumicî, nu-ţî fie 
cu banat, da uîte. .. nu dic cum-vă de Gligoriţă... Flăcău chi- 
pos e el .. . şi-ar fi cum ar fi ... Da tare-î nuş’cum tat-su... 
Işî bea până şi minţile, săracul!.. 

CATRINA. ( închinându-se ). Domne feresce!.. 

Glumici. Drept e, Neagule tată, să ve fie groză de năravul 
lui bietul frate-meu... că nici mie nu mi-î alt-fel. . . 

Neagu. Şi*a dat crăşmaruluî, dăună-cli, până şi sucmanul.. „ 
Iar dacă s’a mai tredit, nu s'a luat la păruială cu crâşmarul ? 
Ci-că să-î dea sucmanul înapoi... 

Cat rina. Vine la noi, acum vre-o două luni, după un căuş 
cu făină, cu împrumut, chip până să macine. . . El, badeo, s’a 
dus drept la crâşmă, a dat pe băutură şi făina şi căuşul. ..Apoi 
să nu te crucesc! de-aşâ apucături? 

Glumici. Grele şi ruşinose sunt păcatele beţiei, feţi! me! .. 
aşâ-î. Noroc că nu semenă lu! tat’su ... flăcăul. 

Ne a g u. Da sci! ce ne-a spus părintele Toma, la Biserică, în- 
tr’o (Ji: «nărăvaşa de beţie, trece’n neam...)) 

C a t r i n a. Eaca ce ne bagă în grija... 

Glumici. Da nu bea, Gligoriţă, lele Catrino... Cuminte s’a 
dus la oste, cuminte s’a întors... Nici o metehnă nare; da- 
ţi-mî credămînt, că-s om bătrân şi cu frica lu! Dumnezeu... 

Neagu. Eacă ne-om mai gândi, moş-Glumicî... 

Catrina. Ne-om ma! gândi, că, iar să a! zurba şi amără¬ 
ciune în casă din pricina nărăvaşului... de!.. 

Glumici. Dacă nu s’a vîrî Pârvu în casa ficioru-seu ... nu 
ve fie temă... 

Catrina. Da cu! dă pace, beţivul, când î! abate a bea? 

Glumici. Măre, temelia case! Românului este hărnicia şi 
cinstea, iar podoba vieţii e dragostea. Ve fie în cuget şi asta: 
Gligoriţă şi Voîchiţa d-vostră se înţeleg de minune unul cu 
altul. 

Catrina. Audi, codana! Şi mie nu mi-a spus... Las’c’am 
să-î dic eu, doue... 

Neagu. Bine, Catrino, dumneta se cădea să sci! ce gândesce 
fata. . . 

Glumici. N’o ma! ţineţi de rău, feţi! mei... Inima Voichiţe! 
a ghicit ce inîmă bună are flăcăul.. . ţ)iceţî ma! degrabă amin, 
şi să ne dăm mâna, colea, cu credinţă în Dumnedeu... că scie 
el cum rînduesce om cu om să fie păreche... 

(Va urma). 


O dorinţă.. 


In timpurile din urmă, am ajuns să ne înstrăinăm aprope 
cu totul de ce e al nostru , preţuind mai mult cele ce ne vin 
din afară. Ne place însă să ne mângâiem cu credinţa, că 
din (Ji în (Ji devenind tot maî maturi, vom preţui maî mult 
ceea-ce e al nostru şi care, fie el cât de mic, are mare va- 
lore nu numai că e al nostru, dar chiar prin sine însuşi. 
Aşa, mulţi dintre no! seim că cu prilejul Pascelor, prin 
sate, nevestele înroşeau ouăle cu coje de pădureţ şi cireş şi 
le scrieaîi de făceau din ele o adevărată minune de artă. 
Astă(J! însă e o adevărată minune, când maî vecjî pe ici co¬ 
lea, ma! înroşindu-se ori scriindu-se în felul acesta. între¬ 
buinţarea culorilor de anelină, a făcut pe sătencele nostre 
să pârăsescă acea artă populară şi să coloreze ouăle de Pascî 

€u diferite culori, pentru ca să păteze şi mai mult mânile 
şi mai ales hainele copiilor. E ceva străin când la Biserică 
de Pasc! şi pe la scrânciob (dulap) în locul ouelor celor fru- 
mose, vecjl nici tărcăturî de-ţî face reu. 

Dacă prin unele sate se mal găsesc printre femeile bătrâne 
unele cari să mal cunoscă acestă artă, frumos ar fi din par¬ 
tea d-lor învăţători locali să colecţioneze asemenea oue, pre¬ 
cum şi reţeta de culore şi să le expue la exposiţiunile de 
lucrări manuale. 


Societăţi Economice la sate. 

In comuna Pomârla s’au pus basele unei societăţi economice cu nu¬ 
mele: «Anastase Başotă». Preşedinte Econ A. Georgescu. 

* 

* * 

La 1 Martie 1902 s’au pus, în Tîrgul Băucesci, jud. Roman, basele 
societăţei de economie şi împrmut «Aurora» cu 18 membrii fundatori 
şi cu un capital de 1.000 lei. 

* 

* * 

La 1 Ianuarie a. c., în comuna Răcătău, jud. Bacău, s’au pus basele 
societăţii de economie sătescă «Şoimul», cu 58 membrii înscrişi. 


In comuna Corod, judeţul Tecuci, prin stăruinţele d-luî Revisor şcolar 
3. Teodoru, a d-lor V. Stegariu şi I. Jalbă învăţători, a d-lor C. Fulger, 
Saulea Fulger etc., a preoţilor Bordea, Isac şi alţii, s’au pus basele unei 
societăţi economice cu numele «Albina». Urăm propăşire nouei societăţi. 


INFORMATIUNI 

i 

Amicul şi colaboratorul nostru I. N. Ciocan, revisor şcolar al jude¬ 
ţului Roman, şi-a susţinut tesa pentru licenţă în drept, tratând des¬ 
pre: Succesiunile ab-intestat. 

Felicităm călduros pe amicul nostru, şi-i urăm succes în noua carieră. 

* 

* * 

— D l V. Stoicănescu, institutor în Bucuresci, obţinând titlul de licen¬ 
ţiat în drept, s’a înscris în baroul advocaţilor din Ilfov. 

* 

* * 

— D-l N. Niculaescu, membru în comitetul nostru de redacţie şi re¬ 
visor şcolar al jud. Covurluiu, a dat la lumină o broşură intitulată: 
«Invăţămîntul agricol în şcola rurală,» forte importantă pentru toţi în¬ 
văţătorii. Ea nu costă decât 20 bani, şi este adevărată călăuză tuturor 
celor ce au a se ocupă cu predarea învăţămîntuluî agricol. O recoman¬ 
dăm cu căldură abonaţilor noştri, cari ’şi-o pot procură adresându-se 
d-lui Niculaescu, revisor şcolar. Galaţi. 

* * 

* 

Miercuri, a 4-a di de Pasci, a avut loc la Drăgăşani, Vâlcea, o ser¬ 
bare unică în felul ei. D-l St. Filipescu, mare proprietar şi senator, a 
ridicat în mijlocul pieţei din Drăgăşani cu propria sa cheltuială, bustul 
în marmoră, al marelui şi neuitatului creator al României de astă<Ji, I. 
C. Brătianu şi datorit măiestrului Bălăcescu. Tot cu acest prilej, d-l Fi¬ 
lipescu a dat în onorea d-luî prim ministru, D. A. Sturdza, un banchet, 
la care au luat parte peste 200 persone. Serbarea a fost onorată cu pre- 
senţa d-lor miniştri: Sturdza, Haret şi I. Brătianu, cum şi un mare nu¬ 
măr de persone distinse din întrega ţară. 

Este înălţătore pilda ce dă d 1 Filipescu, arătând că fie-care român e 
dator să venereze memoria acelor eroi, cari ne-au dat România liberă 
şi independentă. 

* * 

Una din celebrităţile nostre sciinţifice, unul dintre cei mai distinşi 
medici din ţară, d-rul N. Kalinderu, profesoi la Facultatea de Medicină, 
membru în consiliul sanitar superior, etc. etc., decorat cu un mare nu¬ 
măr de decoraţiuni străine şi române, în urma unei crude suferinţe, a 
încetat din viaţă. 

Inmormîntarea ilustrului repausat a avut loc Sâmbătă, la 20 Aprilie, 
orele 3 p. m. 

Intrega societate Bucurescenă, a ţinut să conducă la ultimul locaş pe 
acel ce a făcut fală ţării prin sciinţa şi posiţia sa. 

Asociindu-ne din inimă la doliul general, trimitem condoleanţele nos- 
tre mult întristatei familii. 


BIBLIOGRAFII 


Au apărut: 

Pestalozzi pentru cultura şi fericirea poporului. Propagarea cunoscinţelor 
agricole prin înveţător , de Toma Dicescu, prof. la Şcola Normală din 
C. Lung. De vîncjare la autor cu 60 bani. 

* 

* * 

Cultura arborilor (în mod sistematic) de Gh. Strătulescu, înveţător. 
Preţul 80 bani. De vîncjare în Berlad la tipografia G. V. Munteanu. Cine 
cumpără 5 exemplare are pe al 6-lea gratis. 

* 

* * 

— Inveţămîntul agricol în şcola rurală , de N. Nicolaescu, revisor 
şcolar. Preţul 20 bani, de vîncjare la autor. Galaţi. 

* 

* * 

C urs de agricultură practică, de V. S. Moga. De vîrujare 
la librăria Socec, preţul 3 lei. 


MULŢUMIRI 


— D-l I. Păunescu, învăţ, dirig. al scoleî Dobrotesci jud. Romanaţi, a 
dat gratuit, casele sale, compuse din patru camere, spre a servi de local 
şcolei din comuna Dobrotesci, în cursul anului şcolar curent 1901—1902. 

Dorim ca exemplul acesta să fie imitat de toţi cei ce doresc propă- 
şireş nemului românesc. 


FOŞTA ADMINISTRAŢIEI 

I. Popescu, Urzicenî.—Sunteţi achitat pe anul al V-lea cu chit. 4.254. 

Maior 1). Constantinescu, Tîrgovişte. — Idem cu chit. No. 4.171. 

D. A. Alexandrescu, învăţ. Pipirig.—Idem cu chit. 4.216. 

Mihail Seciureanu, Polovragi.—Idem cu chit. 4.092. Când vom ave date 
precise vom publică, acum nu seim nimic. 

Căpitan Grinţescu, Piatra N. — Idem cu chit. No. 6.017, iar pe anul tre¬ 
cut al IV-lea cu chit. 4.026. 

Radu Costache, Popescii-Vasilaţi.—Căutaţi lista publicată în «Monitorul 
Oficial» ce-1 găsiţi la Primărie şi vă convingeţi. Despre cea-laltă nu 
seim nimic. 








STEAUA 


Societatea Steaua are de scop a lucra pentru 
întinderea înveţătureî în popor, prin tipărirea şi 
răspândirea de scrieri şi publicaţii morale, pa¬ 
triotice şi de folos practic, şi pentru împiedeca* 
re rt . prin tote mijlocele legiuite, a răspândire! de 
se ceri şi publicaţii imorale, sau cu tendinţe con¬ 
trarii statului şi ideii naţionale române. 

Cotisaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem¬ 
bru este îndatorat ca, în cel d’întâiu an după primirea sa, sa facă 
a se primi în Societate cel puţin alţi doi membri noi. 

Cererile de înscriere, însoţite de cotisaţia pe un an, se pot a- 
dresa d-lui Petru Gârbovicenu, strada Sf. Ecaterina, Bucuresci. 

Comitetul. Preşedinte , Ioan Kainderu, membru al Academiei Ro¬ 
mâne -Vice-preşedinte, Sava Şomănescu, mare proprietar, fost senator.— 
Admnistrator şi casier delegat , Petru Gurboviceanu, Administrator al 
Casei Sf. Biserici Autocefale Ortodoxe Române , director al Şc. Normale 
a Societăţii pentru învăţătura poporului român\ — Secretar , Const. 
Banii, profesor secundar şi inspector şcolar —Membrii , Spini C. Haret, 
Ministru , profesor Univers.; I. Dimitrescu Procop., senator şi Primar 
al Capitalei; M. Yădescu, deputat , profesor universitar; Cristu S. 
Negoescu, profesor secundar; Dini. Cecropid, institutor } preşedinte al 
Societăţii corpului didactic primar. — Censori Const. Aliiuâneşteanu, 
inginer de mine; Preotul econom Const. lonescu, profesor secundar; 
Const. Alexandrescn, revisor şcolar. 

Membrii înscrişi şi cotisaţiimi plătite (Urmare). 

Chiriţescu P., proprietar (Bucuresci), 4 lei; Hălăceanu C., inginer, 
(Bucuresci), 2 lei; Adamescu C., inginer, (Bucuresci), 2 lei; Bădescu N., 
profesor (Bucuresci), 2 lei; Popovici C., avocat (Bucuresci), 2 lei; Mi- 
hail I. G., (cam nedescifrat), (Bucuresci), 10 lei; Sihleanu Şt., (Bucuresci), 
12 lei; Danu, doctor (Bucuresci), 2 lei; Stroescu P., (Bucuresci), 2 lei; 
Dumitrescu I., (Bucuresci), 2 lei; Bârsan G., (Bucuresci), 1 leu; Stefă- 
nescu C., (Bucuresci), 2 lei; Otnescu G., (Bucuresci), 2 lei; Durma M. C., 
(Bucuresci), 2 lei; Stanian R. R, (Ploescî), 10 lei; Bellu Al., (Bucuresci), 
h lei; Radovici G. AL, (Ploescî), 10 lei; Teodoriu T., (Ploescî), 5 lei; Lam- 
bru D., maior (Bucuresci), 2 lei; Manolescu Gh., (Şcola veterinară), 2 lei; 
Poenaru Ion (Şcola veterinară), 2 lei; Pilat A. (Şcola veterinară), 2 lei; 
Rigler Paul (Şcola veterinară), 2 lei; Gavrilescu C., (Şcola veterinară), 
2 lei; Ulvineanu P., (Şcola veterinară), 2 lei; Udrişcă Gh., (Şcola vete¬ 
rinară), 2 lei; Oceanu Paul (Şcola veterinară), 2 lei; Zaharia Gh., (Şc. 
veterinară), 2 lei; Podaşcă C.^ (Şcola veterinară), 2 lei; Motaş O., (Şcola 
veterinară), 2 lei; Popescu Irimia (Şcola veterinară), 2 lei; Farcaş Ef- 
timie, duhovnic (Monastirea Sinaia), 2 lei; Năescu Antonie, ierodiacon, 
(Monastirea Sinaia), 2 lei; David Rafael, preot (Monastirea Sinaia), 2 lei; 
Antonie Steeanu, duhovnic (Monastirea Sinaia), 2 lei; Macarie, ieromo¬ 
nah). (Monastirea Sinaia), 2 lei; Varsamfie Bogatu, ierodiacon (Monasti¬ 
rea Sinaia), 2 lei; Gherasim Ghica, paracliser (Monastirea Sinaia), 2 lei; 
Z. Maria Dragomir (Monastirea Sinaia), 2 lei; Munteanu Isaia (Monasti¬ 
rea Sinaia), 2 lei; Afenief, preot (Chişnău), 1 leu; Afenief Iulieta (Chi- 
şnău), 1 leu; Pelaghia Ursu (Chişnău), 1 leu; Presvitera M. Vasiliu 
(Aî-orman), 1 leu; Preotul M. Vasiliu (Ai-orman), 1 leu. 

Numărul membrilor înscrişi cu începerea anului al II (1902) al so¬ 
cietăţii, e de 610; iar numărul banilor încasaţi de la aceştia şi de la ve¬ 
chii membrii, e de 1.311 lei şi 20 bani. 



(Va urma în No. viitor). 



MICA PUBLICITATE 


Cu 5 bani cuvîntul, iar pentru anunciurile cu un numer mai mare de 
cuvinte, de la 50 în sus, preţul pentru fie-care cuvînt este numai de 4 bani. 

GRĂDINA PREOTUL ILIE 

Biserica Cotroceni, Bucuresci. 

Arbori fructiferi, Arbori pentru şosele, Arbori altoiţi de 
ornament, Arbuşti, Plante urcătore, Bratjî, Pini austriac! 
Thuia şi altele. Stupi, Trandafiri, etc. 

A eşit de sub tipar în editura librăriei Sfetea, str. Lipscani 
No. 96, Gospodăria rurală, ediţia 2-a, lucrată după programa 
şcolelor normale şi seminare, cu mai multe figuri în text, de 
V. S. Moga. 

De vîncjare la editor. Preţul 3 lei. 

A apărut «Medaliile şi decoraţiile române», de d-1 Colonel P. V. Năs¬ 

turel Preţul 1 leu. De vîiufare la autor, 112 Calea Văcăresci sau la Ti¬ 
pografia Carol Gobl, str. Domne! 16, Bucuresci. 

Eforia Spitalelor Civile din 3ucure5ci. 

PUBLICAŢIUNE 

In diua de 27 Aprilie 1902, orele 3 p. m., se va ţine licitaţie publică 
orală la Eforie, pentru arendarea pe un nou period de 10 ani, cu înce¬ 
pere de la 23 Aprilie 1903, a următorelor moşii : 

1) Moşia Cacaleţi din judeţul Vlaşca, comuna Cacaleţî. Licitaţia va în¬ 
cepe de la suma de lei 115.000 arendă anuală în total. 

Garanţie pentru admitere la licitaţie este de lei 28.800. 

2) Moşia Gogoşariî Vechi din judeţul Vlaşca comuna Gogoşarii. Lici¬ 
taţia va începe de la suma de lei 53.000 arendă anuală în total. 

Garanţie pentru admitere la licitaţie este lei 13.300. 

Condiţiunile speciale precum şi or!-ce alte informaţiuni se pot luă la 
serviciul Bunurilor Eforiei, în filele şi orele de lucru. 

Licitaţia se va ţine conform art. 68—79 din legea comptabilităţi! pu¬ 
blice. No. 10.696. 

Singurul care vinde ieftin! 

Galoşi veritabili Rusesci 

Pentru bărbaţi Lei 4,95, 5,95. Pentru dame Leî 2,95, 3,95. 

GHETE de chevreaux pentru dame Leî 10,95, 11,95, 12,95. 

GHETE de vax fin pentru bărbaţi, cu elastic şi şireturi, 
Leî 11,95, 12,95, 13,95, 14,95. 

CĂMĂŞÎ bărbătesc! de di Şi de nopte, începând de la Leî 
2,95 în sus. 

De asemenea şi pentru dame, începând cu acelaşi preţ. 

Flanele şi Ciorapi 

pentru dame şi bărbaţi cu preţuri fabulos de ieftine. 

Bluze de Catifea şi de Postav 

Leî 8, 9, 10, 12, 14. 

Mănuşi glace fine Leî 2,50 perechia. 

In cas rupându-se la încercare se dă altă pereche. 

Magazinnl „La tote Sezonele“ 

Calea "Victoriei, Bucuresci 

(Alături cu poliţia). 


5% 

Cupon de reducţie pentru cititorii Albinei. 


Cititorii revistei vor av£ un scă^emînt de 
5°/o dn 1 preţurile însemnate, presentând 
cuponul. 

